Mobile พาณิชย์...ลดราคา ! ช่วยประชาชน กระตุ้นเศรษฐกิจฐานรากจังหวัดลำปาง
นางศรีสุรางค์ หล้าส่องสี พาณิชย์จังหวัดลำปาง มอบหมายให้เจ้าหน้าที่สำนักงานพาณิชย์จังหวัดลำปางลงพื้นที่อำเภอเมืองปาน ในเขตตำบลเมืองปาน ตำบลทุ่งกว๋าว ตำบลบ้านขอ ตำบลแจ้ซ้อน ตำบลหัวเมือง ซึ่งจากการดำเนินโครงการฯ มีประชาชนอำเภอเมืองปาน ทยอยมาซื้อสินค้าอย่างต่อเนื่องนโยบายของกระทรวงพาณิชย์ โดยรองนายกรัฐมนตรีและรัฐมนตรีว่าการกระทรวงพาณิชย์  (นายจุรินทร์ ลักษณวิศิษฏ์) ให้ดำเนินโครงการรถ Mobile พาณิชย์...ลดราคา ! ช่วยประชาชน  กระตุ้นเศรษฐกิจฐานราก จำนวน 9 คัน เป็นระยะเวลา 30 วัน ครอบคลุมทั้ง 13 อำเภอ ระหว่างวันที่ 28  กรกฎาคม-26 สิงหาคม 2564 โดยโครงการรถ Mobile พาณิชย์...ลดราคา ! ช่วยประชาชน  กระตุ้นเศรษฐกิจฐานรากจังหวัดลำปาง มีวัตถุประสงค์เพื่อกระตุ้นเศรษฐกิจฐานรากและการบริโภค รวมทั้งเพิ่มช่องทางการจำหน่ายสินค้า เพื่อเพิ่มรายได้ให้เกษตรกร ผู้ประกอบการรายย่อย ร้านค้าปลีก/ร้านค้าส่ง/Supplier ในพื้นที่ ตลอดจนทำให้เกิดการจ้างงานให้กับประชาชนเพิ่มขึ้นและเพื่อบรรเทาความเดือดร้อนและลดภาระค่าครองชีพ รวมทั้งการเข้าถึงสินค้าอุปโภคบริโภคที่จำเป็นต่อการครองชีพให้กับประชาชนโดยตรง อีกทั้งเพื่อสนับสนุนนโยบายป้องกันยับยั้งการแพร่ระบาดของโรคโควิด-19 และงดออกนอกเคหสถานในกรณีที่ไม่จำเป็น ลดการหลีกเลี่ยงการเดินทางไปสถานที่ที่มีความเสี่ยงของการแพร่ระบาดฯ ให้กับประชาชนในพื้นที่ควบคุมหรือพื้นที่ที่ได้รับผลกระทบภายในรถ Mobile พาณิชย์...ลดราคา ! ช่วยประชาชน กระตุ้นเศรษฐกิจฐานรากจังหวัดลำปางจะมีสินค้าอุปโภคบริโภคที่จำเป็นจำหน่าย 6 หมวด ได้แก่ หมวดอาหารและเครื่องดื่ม เช่น ข้าวสาร ไข่ไก่ บะหมี่กึ่งสำเร็จรูป หมวดเครื่องปรุงรส เช่น น้ำตาล น้ำมันพืช ซอสปรุงรสต่างๆ หมวดของใช้ประจำวัน เช่น กระดาษทิชชู แป้ง หมวดผลิตภัณฑ์ชำระร่างกาย เช่น สบู่ ยาสระผม ยาสีฟัน หมวดผลิตภัณฑ์ซัก-ล้าง เช่นน้ำยาล้างจาน ผงซักฟอก และหมวดยารักษาโรค เช่น ยาสามัญประจำบ้านอีกทั้งยังมีการจำหน่ายสินค้าชุมชน สินค้าเกษตรแปรรูป เพื่อช่วยเหลือเกษตรกร สถาบันเกษตรกรจังหวัดลำปาง ที่ได้รับผลกระทบของโควิด-19 ซึ่งการดำเนินการโครงการฯ มีมาตรการป้องกันโควิด-19 อย่างเคร่งครัด เช่น การฉีดพ่นน้ำยาฆ่าเชื้อสินค้าและรถ mobile การสวมถุงมือและหน้ากากอนามัยของคนขับรถและผู้ขาย การเว้นระยะห่าง ไม่สัมผัสสินค้าและการตรวจวัดอุณหภูมิ เป็นต้น